الفسطاط

thumb|300px|جامع عمرو بن العاص فى الفسطاط
تصغير|حصن بابليون
[تصغير|200بك|يسار|[الكنيسه المعلقه|الكنيسة المعلقة]]
تصغير
تصغير
يسار|تصغير|300بك|رسم يوضح الفسطاط قديما
**الفسطاط** مدينه بناها عمرو بن العاص فى مصر حوالى سنة 641. تاريخ بنا الفسطاط مش متفق عليه فبيقول البلازدرى انه ابتدا بعد استيلاء العرب على بابليون ، لكن غالبية المؤرخين بيقولو انه ابتدا بعد الاستيلاء على اسكندريه. الفسطاط فضلت عاصمة مصر لغاية سنة 750 لما غزا العباسيين مصر ، و بعد العباسيين مادمرو العاصمه القطائع اللى بناها احمد بن طولون بقت الفسطاط عاصمه تانى من 904 ل969 لما بنى الفاطميين مدينة القاهره. اتعرفت الفسطاط كمان باسم " مصر " .
## تاريخ
ابتدت الفسطاط فى اقصى جنوب الضفه الشرقيه للقاهره الحاليه شمال مدينة بابليون عاصمة مصر التانيه بعد اسكندريه و مقر الحكم البيزنطى. ساعد على اختيار الموقع وجود بركة الحبش فى جنوب حصن بابليون. و من القصص الخياليه انها اتسمت بالفسطاط لانها اتأسست حوالين فسطاط ( يعنى خيمه ) عمرو بن العاص و ان يمامه بريه عششت عليها و باضت و افرخت عليها. الحكايه الخرافيه دى فضلت متداوله لغاية ما اكتشفت برديه مكتوبه باليونانى و العربى بينت العلاقه بين كلمة " الفسطاط " العربيه و كلمة " فوساتون " اليونانيه Phossaton اللى معناها " المعسكر " اللى حواليه خندق و فى اللاتينى " فاستين " Fassatin.
كلف عمرو بن العاص كذا واحد بالاشراف على البنا و بيقول البلاذرى ان الزبير بن العوام هو اللى اختط مدينة الفسطاط. و بيقول المقريزى ان موقع الفسطاط اللى بقى اسمها " مدينة مصر "كانت فضا و مزارع ما بين النيل و الجبل الشرقى المعروف باسم المقطم. و ما كانش فى المنطقه حاجه غير حصن بقى بيتعرف باسم " قصر الشمع " ( و هو حصن بابليون ) و المعلقه.
تاريخ الفسطاط مش متفق عليه فالبلاذرى بيقول ان الفسطاط اتبنت بعد الاستيلاء على بابليون ، لكن معظم المؤرخين بيجمعو على ان بناها تم بعد الاستيلاء على اسكندريه. و موقع الفسطاط كان بيحميها من الهجمات حيث انها كانت بتمتد فى اضيق منطقه فى الوادى ما بين النيل و جبل المقطم و زادت حصانتها عن طريق حصن الجيزه فى غرب النيل و بقايا حصن نابليون ، و كان الاتصال متيسر بين شطين النيل عن طريق كوبريين كانو بيوصلو مابين الفسطاط و الضفه الشرقيه و جزيرة الروضه و مابين جزيرة الروضه و حصن الجيزه.
الفسطاط فضلت العاصمه السياسيه لمصر لغاية ما بنى العباسيين مقر جديد لحكمهم هو مدينة العسكر فى نص القرن التامن الميلادى و من بعدهم بنى الطولونيين مدينة القطائع.
الفسطاط كانت مركز نقل و عبور بين الدلتا و الوادى عن طريق كوبرى كان بيربط الفسطاط بالجيزه عبر جزيرة الروضه ، و الحركه النهريه بين شمال مصر و جنوبها و اذدهرت مينا المدينه تجارى اكمنها كانت المينا الوحيده فى المدينه و كان المينا فيه جمرك التجاره المنقوله بالجمال من الطور للنيل و من هناك بالمراكب للفسطاط. حوالين الفسطاط اتجمعت اسواق فى الميدان اللى حوالين جامع عمرو بن العاص و كان من اشهرها سوق القناديل و حكى الرحاله ناصر خسرو ان السوق ده ماكانش ليه مثيل حيث ان كان بيتباع فيه كل الطرائف الموجوده فى العالم.
كليبر جيه قدر عدد سكان الفسطاط بحوالى 850 الف ، و قدر طولها من الشمال للجنوب بحوالى 4.8 كم. على بهجت عدل تقديرات المقريزى بعد ما عمل حفريات فى الفسطاط و قال ان حدها الشمالى كان بين كوم الجارح بطول 1439 متر ، و حدها الجنوبى كان بين الرصد و شط النيل فى الغرب بطول 1943 متر ، و حدها الغربى كان طوله 2262 متر على شط النيل اليمين ، و حدها الشرقى كان بيمتد لغاية حدود القرافه الحاليه و بيتجه على الجنوب لغاية الرصد. و بكده اتقدرت مساحة مدينة الفسطاط بحوالى 3.353 متر مكعب.
اتسعت الفسطاط و فاقت مدن كتيره فى الشرق و بيقول القضاعى ان كان فيها 800 شارع و 1700 حمام و هى ارقام فيها مبالغه لكن بتعكس حالة ازدهار المدينه العمرانى.
كشفت الحفريات ان مدينة الفسطاط كان فيها شبكة صرف صحى الجزء الغربى كان بيصرف على النيل و الجزء الشرقى كان بيصرف فى مستودعات منقوره الجبل.

## لينكات برانيه
* 
## سبب التسميه

## مشاهير

 
## مصادر
* جمال الدين الشيال (استاذ التاريخ الاسلامى): تاريخ مصر الاسلامية ( جزئين )، دار المعارف، القاهرة 1966.
* حسن الرزاز ، عواصم مصر ، دار الشعب، القاهرة 1995
* المقريزى : المواعظ و الاعتبار بذكر الخطط والأثار، مطبعة الادب، القاهرة 1968.
* على مبارك ، الخطط التوفيقية الجديدة لمصر والقاهرة، المطبعه الاميريه ، بولاق 1306هـ
## شوف كمان
احياء القاهره القديمه واصل اسمائها

فسطاط
فسطاط
فسطاط
فسطاط